Tsy tantin’ i mamy intsony izato resa-janany ka lasa niantsena izy. Nakaton’i tojo ny varavarana, natsofony ny karetsaka avia amin’ izay izany zandriko izany an ! Eto am-povoan-trano eto isika mianadahy no hivavaka; tandremo tsara sao mieritreritra kitoza indry, fa ny hananganan’ i kristy an’ i dada ihany no tena irintsika izao ! Ary araho tsara ny fangatahako. Nihatoka fotsiny i beby. Nandohalika izy mianadahy, ary tena nitalaho sy niangavy mafy tokoa ny hananganan’ ny tompo ny rainy. Naharitra ela izany, ka vao tapitra ny vavaka nipololotra avy tao am-pony, injao niditra ny vavahady ny reniny. Vao tafiditra tao an-trano i mamy, napetrany teo ambony latabatra ny harona, navoakan’ izy dahy ny tao anatiny oay ! Trafon-kena, nofon-kena, tongolo gasy sy labozia ! Ba mamibe, neny malala an ! Samy mbola velon-dray aman-dreny daholo ireo ankizy mpiray tanàna, ary mitovitovy taona amin’ izy dahy avokoa. Raim-pianakaviana samy tia vady aman-janaka koa ary izany indrindra no mampangasihasy ny zanak’ i mamy. Nijohy moramora ny rano-mason-dreniny ka tsikaritr’i beby tojo a ! Jereo ange fa tomany i neny e ! Mangina i neny ô ! Fantatro, hoy i tojo, fa tena malahelo an’i dada koa i neny. Efa nivavaka mafy mihitsy izahay teo. Izahay tsinona efa lazain’i neny hoe hendry ka tia anay jesoa aza tomany i neny, hoy i beby kely. Angamba efa natsangan’i kristy izay ny dadanay. Mainka koa tena nigogogogo ny reniny. Kanjo, tamin’ izay indrindra no injay. Injay nisy nandondona tany am-bavahady. Nihazakazaka nivoaka i tojo, narahin’i beby ary nony voasokatra ny vavahady, injao samy nihorakoraka mafy izy mianadahy tonga i dada, nitsangana tokoa i dada, ry neny a ! Tsara fanahy i kristy fa namaly ny vavaka nataonay. Io mihitsy i dada, tena i dada ity, ry neny a ! Mivoaha, ry neny a ! Haingana, ry neny a! Ankona tsy nahateny, tsy nahavolana i mamy nandre ny antsoantson-janany ka efa saika safotra mihitsy, nipararetra, tena nangovitra. Kanefa nankahery ny sainy izy ary nivoaka. Akory ny hatairany ! Io tokoa misy lehilahy miondrika manoroka sy manao mamikely ny takola-janany. Valizy be roa ary sakaosy iray makadiry no eo akaikiny. Vao nahita izany i mamy, tsy naha-hetsika fa nijaridina teo fotsiny. Nitraka ilay olona, nitsiky sady nanonona ny anaran-dramatoa mamy ! Hoy ity vahiny tsy nampoiziny. Hay ny zandrin’ itompokolahy rain’ ireto ankizy io, izay vao tonga avy any ampita ka namantana avy hatrany ato amin’ izy telo mianaka. Hendratra ny zaobaviny, ka niantsampy teny an-tratran’i vonjy. Nosafosafoin-jaodahiny ny lohan-dranaotrany, ary nofaohiny ny takolany vonton-dranomaso. Nosakambininy nentiny niditra ; izay izy vao nitaona ireo entana. Nitampifîpify ery i tojo sy i beby manaraka izato heveriny ho rainy. Nosokafan’ i vonjy ilay sakaosy ; izy mianadahy mitsangana eo anilany, liana te hahalala izay nentin- drainy kilalaonareo daholo no ato anatin’ity, ka samia maka ny azy fa efa miavaka tsara. Jereo fa samy nopetahiko ny anaranareo, zahao miadana eo fa izahay sy i neny mbola hiresaka atsy an’efitra. Notantanany i mamy, ary samy naka toerana, nifanatrika izy ireo. Tsy nisy nahateny fa nifandinika fotsiny. Hontsa dia hontsa aoka izany ny fon’ i vonjy eo anilan’ i mamy, ka tsy azony an-tsaina izay fehezan-teny tokony hanombohany ny resaka. Afaka minitra vitsy vao nahafolaka feo i vonjy inona tokoa no nahafaty an-drazoky ? Nisento lalina ity niantefan’ny fanontaniana indrisy ! Ry vonjy ! Avy niasa, hody izy no nisy fiarabe nirimorimo nanitsy taminy. Nikarainkona ny lohan’ ny fiarany ; tapaka ny sandriny, tafiditry ny vy ny tratrany ary nitsahatra teo koa ny fitepon’ ny fony. Nihodina tamiko ny tany aman- danitra. Nihorohoro izaitsizy aho vokatry ny fahatairana tampoka. Ary aiza aiza ny vadinao ?